3. રિવૉર્ડ્સ. તમે તમારા પૉઇન્ટ્સ રિડેમ્પ્શન સેન્ટરની મુલાકાત લઈને રિડીમ કરી શકો છો અથવા સૂચિમાંની સેવાભાવી સંસ્થાને પૉઇન્ટ્સ દાનમાં આપી શકો છો. કોઈ વિશિષ્ટ રિવૉર્ડ સીમિત સંખ્યામાં ઉપલબ્ધ હોઈ શકે છે અને એ રિવૉર્ડ્સ વહેલા તે પહેલાના ધોરણે આપવામાં આવશે. રિવૉર્ડ્સ માટે પૉઇન્ટ્સ રિડીમ કરવા માટે તમારે તમારું ટપાલનું સરનામું અને (VOIP અથવા ટોલ-ફ્રી સિવાયનો) ટેલિફોન નંબર જેવી વધારાની માહિતી આપવી જરૂરી હોઈ શકે છે અને તમને ઠગાઈ અટકાવનારો કોડ દાખલ કરવાનું અથવા વધારાના કાનૂની દસ્તાવેજો પર સહી કરવાનું કહેવામાં આવી શકે છે. એકવાર તમે રિવૉર્ડનો ઑર્ડર આપો પછી, ખામીયુક્ત ઉત્પાદનો અથવા લાગુ થતા કાયદાની જરૂરિયાતના કિસ્સા સિવાય, તમે તેને રદ નહીં કરી શકો અથવા પૉઇન્ટ્સના રિફંડ માટે પરત નહીં કરી શકો. જો તમે સ્ટૉકમાં ન હોય અથવા Microsoft ના સંપૂર્ણ વિવેકપૂર્ણ નિર્ધારણ મુજબ અન્ય કોઈ કારણસર ઉપલબ્ધ ન હોય તેવા રિવૉર્ડનો ઑર્ડર કરશો, તો અમે તેના બદલે સમાન મૂલ્યનો રિવૉર્ડ અથવા તમારા પૉઇન્ટ્સનું રિફંડ આપી શકીએ છીએ. Microsoft રિડેમ્પ્શન સેન્ટરમાં પ્રસ્તુત કરવામાં આવતા રિવૉર્ડ્સ અપડેટ કરી શકે છે અથવા વિશેષ રિવૉર્ડ્સ પ્રસ્તુત કરવાનું બંધ કરી શકે છે. કેટલાક રિવૉર્ડ્સમાં ઉંમરની યોગ્યતાની આવશ્યકતા હોઈ શકે છે. સંબંધિત ઑફરમાં આવી કોઈ પણ આવશ્યકતાનો સમાવેશ કરવામાં આવશે. તમે રિવૉર્ડના સ્વીકાર અને ઉપયોગ માટે બધા પ્રાંતના, રાજ્યના અને સ્થાનિક કરવેરા અને અન્ય ખર્ચા માટે જવાબદાર છો. તમારા રિવૉર્ડનો ઑર્ડર કરતી વખતે તમે જે ઈમેલ સરનામું આપશો તેના પર રિવોર્ડ્સ મોકલવામાં આવશે, તેથી તમારું ઈમેલ સરનામું અપ ટૂ ડેટ રાખો. જે રિવૉર્ડ્સનું વિતરણ થઈ શકે તેમ નહીં હોય તે ફરીથી ઇશ્યૂ કરવામાં નહીં આવે અને તેથી રદબાતલ કરવામાં આવશે. રિવૉર્ડ્સનું પુનઃવેચાણ નહીં કરી શકાય.